รบกวนสอบถามครับ ผมเป็นต่อมทอนซิลอักเสบจากแบคทีเรียมาได้ประมาณ4วัน พบแพทย์แล้วครับ รับประทานยาฆ่าเชื้อมา3วันแล้ว ตอนนี้ส่องคอยังเห็นพบจุดขาวอยู่ แต่ไม่เจ็บคอ และไม่มีไข้แล้ว อยากจะสอบถามว่าในระยะนี้ผมยังแพร่เชื้อให้คนที่บ้านได้อยู่ไหมครับ ลูกชายอยากเล่นด้วยแต่ผมกลัวลูกติดเชื้อเลยไม่กล้าให้เค้าเข้าใกล้ ขอบคุณมากครับ
สวัสดีค่ะภาวะต่อมทอนซิลอักเสบเป็นโรคการติดเชื้อแบคทีเรียที่ต่อมทอนซิล ทำให้มีการอักเสบและติดเชื้อบริเวณต่อมทอนซิลเห็นเป็นหนอง มีอาการเจ็บที่คอ ไอ กลืนลำบาก มีไข้สูงการรักษาคือกินยาฆ่าเชื้อที่ตรงกับโรคภายใต้การดูแลของแพทย์จนครบ หลังจากกินยาไปเกิน 72 ชั่วโมง อาการควรดีขึ้นชัดเจน จุดขาวลดลง ไม่มีไข้ ไม่เจ็บคออาการที่กล่าวมาตอนนี้ คิดว่าน่าจะตอบสนองต่อยาแล้ว สามารถแยกการใช้ของใช้ส่วนตัวที่มาสัมผัสสารคัดหลั่งในปากกันไปก่อนก็ได้ถ้าไม่สบายใจ แต่จริงๆแล้วด้วยตัวโรคต่อมทอนซิลอักเสบเอง ไม่ใช่โรคติดต่อแต่อย่างใดค่ะ